UR-416

**UR-416** — нямецкі колавы бронетранспарцёр.

## Гісторыя 
Распрацоўка бронемашыны была пачата ў ініцыятыўным парадку заходнегерманскай кампаніяй Rheinstahl Maschinenbau. Мадэль прызначалася на экспарт. Першы доследны ўзор браневіка выраблены ў 1965 годзе, серыйная вытворчасць пачалася ў 1969 годзе і працягвалася да 1985 года.

## Канструкцыя 
Бронетранспарцёр UR-416 уяўляе сабой чатырохколавую машыну з усімі вядучымі коламі, створаную на шасі грузавіка Mercedes-Benz UNIMOG 416 4 × 4 (павышанай праходнасці). Корпус выкананы са звараных паміж сабой, нахільна размешчаных бранявых лістоў таўшчынёй 9 мм.

Месцы кіроўцы і камандзіра знаходзяцца ў пярэдняй частцы машыны. Агляд наперад з месцаў кіроўцы і камандзіра ажыццяўляецца праз два лабавых вокны, якія зачыняюцца знутры машыны заслонкамі.

Дэсант размяшчаецца ў кармавой частцы корпуса. Для пагрузкі і выгрузкі ў левым і правым бартах машыны маюцца дзве дзверы (пры гэтым у карме іх не маецца). У бартах і карме знаходзяцца байніцы для вядзення агню са стралковай зброі. На даху корпуса ёсць два люка.

Большасць вайсковых машын былі ўзброены 7,62-мм кулямётам, адкрыта усталяваным на штыравай апоры.

Рухавік шасціцыліндравы дызельны *Daimler-Benz OM352*. Размешчаны ў сярэдняй частцы корпуса.

## Варыянты і мадыфікацыі 
Базавыя варыянты:
* **бронетранспарцёр** для перавозкі пяхоты
* **разведвальная машына** (*Scaut*) — з магчымасцю ўстаноўкі браняванай вежы, абсталяванай 7,62-мм кулямётам, 12,7-мм кулямётам або 20-мм хуткастрэльнай гарматай Rheinmetall Rh-202.
* **камандна-штабная машына** — у баявым аддзяленні ўстаноўлены стол для тапаграфічных карт і стойка радыёапаратуры, прадугледжана магчымасць устаноўкі дадатковай радыёстанцыі і іншага абсталявання.
* **медыка-санітарная машына** — з магчымасцю транспарціроўкі васьмі параненых на сядзеннях альбо чатырох сядзячых і двух ляжачых на насілках.
* **браняваная рамонтная машына** — перасоўная майстэрня і эвакуатар. Абсталявана лябёдкай і невялікім пад’ёмным кранам для замены рухавіка ў палявых умовах.
* **паліцэйская бронемашына** — магла быць абсталявана дадатковым паліцэйскім абсталяваннем (шклаблокамі ў камандзірскай назіральнай вежцы, бульдозерным нажом для расчысткі завалаў і перашкод, пошукавым ліхтаром-пражэктарам, прыборам начнога бачання, гучнагаварыцелем, вадамётам, пробліскавым маячком і інш.).
Замежныя варыянты:
*  — пасля пачатку ў 1980 годзе грамадзянскай вайны адзін бронетранспарцёр UR-416 быў абсталяваны вежкай з 12,7-мм кулямётам M2HB. Пазней, у перыяд «стратэгічнага наступлення» ФНВФМ (11.11.—12.12.1989) на некаторых машынах былі ўсталяваныя кратаваныя экраны для абароны ад стрэлаў з процітанкавых гранатамётаў (пасля заканчэння баявых дзеянняў экраны былі дэмантаваныя).
*  — на некалькі UR-416 былі ўсталяваныя супрацьтанкавыя ракетныя комплексы COBRA (з боекамплектам 10 ракет).

## Неліцэнзійныя копіі 
, Ізраіль]]
* У 1976 годзе ў Радэзіі былі вырабленыя дзве бронемашыны, якія атрымалі найменне «*The Pig*» («свіння»). Браневікі мелі некаторыя канструктыўныя адрозненні ад серыйных UR-416 (у прыватнасці, корпус быў выраблены з 6-мм бранявых лістоў). Гэтыя машыны паступілі на ўзбраенне батальёна «Selous Scouts».
* У Ліване некалькі бронемашын на аснове канструкцыі UR-416 былі выраблены для палесцінскіх ваенізаваных фарміраванняў. Меліся некаторыя канструктыўныя адрозненні ад серыйных UR-416. Упершыню дзве такія бронемашыны былі заўважаныя на парадзе атрадаў АВП у красавіку 1981 года, у далейшым яны выкарыстоўваліся ў ходзе абароны Бейрута.

## Краіны-эксплуатанты 
*  — 40 адзінак, станам на 2016 год
* 
*  — 20 адзінак, станам на 2016 год
*  
*  — 52 адзінкі, станам на 2021 год
*  — адна адзінка, станам на 1992 год
* 
* 
* 
* 
*  — 45 адзінак, станам на 2016 год
*  — 150 адзінак, станам на 2016 год
*  — 8 адзінак, станам на 2022 год
* 
*  — 30 адзінак, станам на 2016 год
* 
*  — 10 адзінак, станам на 2016 год

## Баявое прымяненне 
UR-416 выкарыстоўваліся ў шэрагу лакальных канфліктаў:
* Грамадзянская вайна ў Ліване (1975—1990) — ужываліся ўрадавай арміяй, пасля некалькі машын апынуліся ў распараджэнні ваенізаваных фарміраванняў.
* Грамадзянская вайна ў Сальвадоры (1979—1992) — ужываліся ўрадавай арміяй супраць паўстанцаў ФНВФМ.

## Крыніцы 
## Спасылкі 
* UR-416 M (сайт «Army Guide»)
* описание UR-416 (на французском языке) 
* Stockholm International Peace Research Institute (сведения о поставках вооружения и военной техники) 

Катэгорыя:Бранятэхніка Германіі
Катэгорыя:Бронеаўтамабілі паводле алфавіта